Diari Oficial de la Generalitat Valenciana


Sumari del DOGV 4120, del 05-11-2001 (2001/9951)

Notificació al senyor Francisco Higueras Reyes i a la senyora Ana María Montes Sebastián de la resolució del recurs d'alçada número SP-702/1999 (12/1G/0041/1998/40).
---------------------------------------------------------------------------------------------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9951


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Francisco Higueras Reyes i a la senyora Ana María Montes Sebastián de la resolució del recurs d'alçada número SP-702/1999 (12/1G/0041/1998/40). [2001/S9951]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Francisco Higueras Reyes i a la senyora Ana María Montes Sebastián, edifici Bergantin, c/ Alicar Garcés, 1-A (12520 Castelló) la resolució del recurs d'alçada amb el número de referència interna R-204/2000.
  
Resolució
  
Examinat el recurs d'alçada presentat pel senyor Francisco Higueras Reyes i la senyora Ana María Montes Sebastián, contra la resolució del Servei Territorial d'Arquitectura i Habitatge de Castelló, en l'expedient per la sol·licitud de concessió de visat i la subsidiació del tipus d'interés del préstec qualificat per a l'adquisició d'Habitatges de Protecció Oficial, expedient SP-702/1999 (12/1G/0041/1998/40).
  
Antecedents de fet
  
Primer. El senyor Francisco Higueras Reyes i la senyora Ana María Montes Sebastián, adquirents d'un habitatge protegit de nova construcció mitjançant contracte de compravenda, de data 4 d'agost de 1999, van presentar, en el Servei Territorial d'Arquitectura i Habitatge de Castelló, el dia 6 de setembre de 1999, la sol·licitud de visat i el finançament qualificat per a l'adquisició de l'esmentat habitatge protegit.
  
Segon. A la vista de la documentació que hi ha en l'expedient, el cap del Servei Territorial en data 8 de març de 2000 dicta la resolució de concessió de visat, en virtut de la qual no li correspon a la part sol·licitant subsidiació del préstec qualificat en ser els seus ingressos familiars superiors a 4,5 milions de PTA.
  
Tercer. Contra l'esmentada resolució interposen recurs d'alçada dins del termini i en la forma escaient el senyor Francisco Higueras Reyes i la senyora Ana María Montes Sebastián, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
Primer. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
Segon. El que disposen els articles 107, 110, 114 i 115, de la LRJAP i PAC, de la Llei 30/1992, de 26 de novembre, de RJAP i PAC, quant a l'admissió i tramitació del recurs
  
Tercer. Segons disposa l'article 8.1.b) del Decret 173/1998, de 20 d'octubre, del Govern Valencià, és requisit per a accedir al finançament qualificat que en el moment de la sol·licitud de les ajudes els ingressos familiars dels adquirents no excedisquen de 5,5 milions de pessetes per a accedir al préstec qualificat, de 4,5 milions per a ser beneficiaris de subsidis de préstecs, i de 3,5 milions per a poder obtindre subvencions personals, tant del Ministeri de Foment com de la Generalitat Valenciana.
  
Quart. En el cas que ens ocupa, revisada la documentació que hi ha en l'expedient, es comprova que efectivament els ingressos familiars de la part sol·licitant, prèvia operació de conversió en pessetes dels marcs alemanys que figuren en l'expedient, pugen a 4,91 milions de pessetes, per la qual cosa la part sol·licitant obté un préstec qualificat però no pot obtindre subsidiació de l'esmentat préstec qualificat, en ser els seus ingressos familiars superiors a 4,5 milions de pessetes.
  
Les al·legacions que realitza la part interessada en el recurs relatives al trasllat de la seua residència a Espanya a partir de l'1 de juliol de 2000 i previsible, que no segura, situació de desocupació des de la dita data, són situacions que no han sigut acreditades degudament per la part interessada.
  
Establit l'anterior, atés que en la data de sol·licitud de les ajudes els ingressos familiars que s'ha computar eren superiors a 4,5 i inferiors a 5,5 milions de pessetes, i ja que no ha presentat la part recurrent prova suficient i adequada que desvirtue el contingut de la resolució impugnada, procedeix confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Francisco Higueras Reyes i la senyora Ana María Montes Sebastián contra la resolució del Servei Territorial d'Arquitectura i Habitatge de Castelló, de data 8 de març de 2000, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquest, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.